EL
3.7.2023
Επίσημη Εφημερίδα της Ευρωπαϊκής Ένωσης
C 235/49
— τον κύκλο ζωής των οικονομικών δραστηριοτήτων· και — τα μη αξιοποιήσιμα περιουσιακά στοιχεία και τον εγκλωβισμό των εκπομπών. 3.
Με τον τρίτο λόγο προβάλλεται ότι η Επιτροπή υπέπεσε σε πλάνη όσον αφορά σφάλματα στην ταξινόμηση δραστηριοτήτων ως μεταβατικών, συμπεριλαμβανομένων σφαλμάτων: — στην ταξινόμηση των δραστηριοτήτων ορυκτού αερίου ως μεταβατικών· — ως προς τα οριζόμενα κατώτατα όρια εκπομπών αερίου του θερμοκηπίου· — ως προς τη συμβολή των εναλλακτικών τεχνολογιών· — ως προς τη σταδιακή εξάλειψη των εκπομπών αερίων του θερμοκηπίου· και — ως προς την εξέλιξη και την ανάπτυξη εναλλακτικών λύσεων χαμηλών ανθρακούχων εκπομπών. 4.
Με τον τέταρτο λόγο προβάλλεται ότι η Επιτροπή υπέπεσε σε πλάνη όσον αφορά την απαίτηση περί «μη σημαντικής επιβάρυνσης» για οιονδήποτε από τους έξι περιβαλλοντικούς στόχους του κανονισμού 2020/852.
(1) (2) (3)
Κανονισμός (EΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006 L 264, σ. 13).
Κανονισμός (EΕ) 2021/1119 του Ευρωπαϊκού Κοινοβουλίου και του Συμβουλίου, της 30ής Ιουνίου 2021, για τη θέσπιση πλαισίου με στόχο την επίτευξη κλιματικής ουδετερότητας και για την τροποποίηση των κανονισμών (ΕΚ) αριθ.
401/2009 και (ΕΕ) 2018/1999 («ευρωπαϊκό νομοθέτημα για το κλίμα») (ΕΕ 2021 L 243, σ. 1).
Κανονισμός (EΕ) 2020/852 του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του κανονισμού (ΕΕ) 2019/2088 (ΕΕ 2020 L 198, σ.
13).
Προσφυγή-αγωγή της 28ης Απριλίου 2023 — VY κατά Κοινοβουλίου (Υπόθεση T-224/23) (2023/C 235/63) Γλώσσα διαδικασίας: η γαλλική Διάδικοι Προσφεύγων-ενάγων: VY (εκπρόσωποι: L. Levi και P. Baudoux, δικηγόροι) Καθού-εναγόμενο: Ευρωπαϊκό Κοινοβούλιο Αιτήματα Ο προσφεύγων-ενάγων ζητεί από το Γενικό Δικαστήριο: — να κρίνει παραδεκτή και βάσιμη την προσφυγή-αγωγή· κατά συνέπεια — να ακυρώσει την απόφαση της 9ης Ιουνίου 2022 με την οποία κοινοποιήθηκε στον προσφεύγοντα-ενάγοντα η καταγγελία της συμβάσεώς του και, εφόσον παρίσταται ανάγκη, την απόφαση της 17ης Ιανουαρίου 2023, η οποία κοινοποιήθηκε στις 23 Ιανουαρίου 2023 και με την οποία απορρίφθηκε η διοικητική ένσταση του προσφεύγοντος-ενάγοντος κατά της αποφάσεως της 9ης Ιουνίου 2022· — να υποχρεώσει το καθού-εναγόμενο να αποκαταστήσει τη ζημία που ισχυρίζεται ότι υπέστη ο προσφεύγων-ενάγων· — να καταδικάσει το καθού-εναγόμενο στο σύνολο των δικαστικών εξόδων.
Λόγοι ακυρώσεως, ισχυρισμοί και κύρια επιχειρήματα Προς στήριξη της προσφυγής-αγωγής, ο προσφεύγων-ενάγων προβάλλει τρεις λόγους. 1.
Με τον πρώτο λόγο προβάλλεται πλάνη εκτιμήσεως ως προς την αιτιολογία της αποφάσεως και παραβίαση της αρχής της αναλογικότητας.